Държавен вестник, бр. 88, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  88
„Социално подпомагане“ по постоянния адрес 
на осиновяващия. 
(3) Дирекция „Социално подпомагане“ по 
настоящия адрес на детето оказва съдействие 
за осъществяване на личен контакт на оси­
новяващия с детето. 
(4) В срок до три дни от влизането в 
сила на съдебното решение за допускане на 
осиновяване на детето секретарят на съвета 
представя на дирекция „Социално подпо­
магане“, извършила вписването на детето в 
информационната система по чл. 83, ал. 1 от 
Семейния кодекс, заверен препис от реше­
нието – за издаване на заповед за заличаване 
на детето от информационната система, и на 
дирекция „Социално подпомагане“ по насто­
ящия адрес на осиновителя – за предприемане 
на действия за следосиновително наблюдение 
и подкрепа на детето и семейството.
Чл. 17. (1) Ако осиновяващият е определян 
за подходящ осиновяващ и направи три отказа 
или в срока по чл. 95, ал. 5 от Семейния кодекс 
три пъти не подаде молба за осиновяване на 
детето, за което съветът по осиновяване го 
е определил като подходящ осиновяващ, ди­
рекция „Социално подпомагане“ по настоящ 
адрес на осиновяващия предприема мерки за 
извършване на допълнително проучване. В 
този период осиновяващият не се разглежда 
от съвета.
(2) Настъпването на обстоятелствата по 
ал. 1 се следи от съветите по осиновяване 
и дирекции „Социално подпомагане“ чрез 
информационната система по чл. 83, ал. 1 
от Семейния кодекс.
(3) Допълнителното проучване по ал. 1 
може да се извърши и чрез насочване към 
социални услуги и включва задължително 
изследване на нагласите и мотивацията на 
лицето за осиновяване и за разбиране на 
същността на процеса. 
Преходни и заключителни разпоредби
§ 1. Правилникът се издава на основание 
чл. 94, ал. 6 от Семейния кодекс.
§ 2. Правилникът влиза в сила от датата 
на въвеждане в експлоатация на Национал­
ната електронна информационна система 
за пълно осиновяване по чл. 83, ал. 1 от 
Семейния кодекс в информационната и ко­
муникационната среда на Министерството 
на труда и социалната политика.
§ 3. До въвеждането в експлоатация на 
Националната електронна информационна 
система за пълно осиновяване по чл. 83, ал. 1 
от Семейния кодекс се прилага Правилни­
кът за дейността на Съвета по осиновяване, 
издаден от министъра на труда и социалната 
политика (ДВ, бр. 98 от 2009 г.).
Министър:
Борислав Гуцанов
Приложение
към чл. 8 и чл. 10, ал. 1 
ДЕКЛАРАЦИЯ
за опазване на тайната
Долуподписаният .......................................
.......................................................................... , 
(три имена, длъжност и институция)
Декларирам, че ще пазя в тайна без 
ограничение във времето данните за децата 
и осиновяващите, станали ми известни при 
и по повод изпълнението на задълженията 
ми като председател/член/заместник-член/
секретар на Съвета по осиновяване или пред­
ставител на държавен или общински орган.
(вярното се подчертава/отбелязва)
Наясно съм, че достъпът ми до данните в 
информационната система по чл. 83, ал. 1 от 
Семейния кодекс е само във връзка с целите 
и дейността на Съвета по осиновяване.
Запознат съм, че осиновителите, навърши­
лият осемнадесет години осиновен, неговите 
низходящи, съпругът, съответно съпругата 
може да поискат от окръжния съд, постановил 
решението за допускане на осиновяването, 
да им бъде предоставена информация за 
произхода на осиновения.
Запознат съм, че държавните органи и 
органите на местно самоуправление, които 
съхраняват информация за дата, номер на дело 
и съд, постановил осиновяването, са длъжни 
да я предоставят на поискалия информаци­
ята, както и информация за произхода на 
осиновения или касаеща лично него, когато 
съдът е допуснал разкриването на данните 
със съдебно решение.
Декларацията се подписва в изпълнение 
на чл. 8/чл. 10, ал. 1 от Правилника за дей­
ността на Съвета по осиновяване. 
Декларатор:
...........................
Дата: 	
Подпис:
5819
Правилник за изменение и допълнение на 
Устройствения правилник на Центъра за 
развитие на човешките ресурси и регионални 
инициативи (обн., ДВ, бр. 59 от 2012 г.; изм. 
и доп., бр. 35 от 2015 г.; бр. 51 от 2023 г. и 
бр. 3 от 2024 г.)
§ 1. В чл. 3, т. 6 в края на изречението, 
след думите „заети лица“ се поставя запетая 
и се добавя „както и валидиране на знания, 
умения и компетентности;“.
§ 2. В глава трета се създава раздел Ia 
„Длъжностно лице по защита на личните